Καλαμαράκια τηγανητά με μπαχαράτο σιμιγδάλι
Λαχταριστά και μυρωδάτα καλαμαράκια τηγανητά, με τραγανή κρούστα από μπαχαράτο σιμιγδάλι. Απίθανος μεζές!
1 κιλό καλαμαράκια, καθαρισμένα    , 1/2 φλιτζ. τσαγιού καλαμποκάλευρο ψιλό,  1/2 φλιτζ. τσαγιού σιμιγδάλι ψιλό, 1/2 κουτ. γλυκού πιπέρι καγιέν,  1 κουτ. γλυκού πάπρικα γλυκιά , 1/2 κουτ. γλυκού κουρκουμάς, 1 κουτ. γλυκού ξύσμα λεμονιού,  αλάτι, φρεσκοτριμμένο πιπέρι, ελαιόλαδο για το τηγάνισμα
Για να ετοιμάσουμε τα καλαμαράκια τηγανητά με μπαχαράτο σιμιγδάλι κάνουμε ως εξής: Ξεπλένουμε και σκουπίζουμε καλά τα καλαμαράκια. Τα κόβουμε σε λωρίδες ή ροδέλες.Σε ένα μπολ ανακατεύουμε το καλαμποκάλευρο, το σιμιγδάλι, τα μπαχαρικά, το ξύσμα και αλατοπίπερο.Σε ένα βαθύ τηγάνι ζεσταίνουμε 3-4 εκ. ελαιόλαδο σε δυνατή φωτιά (αν έχουμε θερμόμετρο μαγειρικής, θα πρέπει να δείξει 180-190°C).Περνάμε τα καλαμαράκια από το μείγμα παναρίσματος, τινάζουμε ελαφρά για να φύγει η περίσσεια και τα τηγανίζουμε σε  δόσεις, για 1-2 λεπτά, μέχρι να ροδίσει η κρούστα τους.Τα στραγγίζουμε σε χαρτί κουζίνας και τα σερβίρουμε ζεστά.
Αλεύρι (ζύμες),Θαλασσινά,Καλαμάρι , Θράψαλο,Σιμιγδάλι,Νηστίσιμα